Pasiūlymas Tarybos sprendimas panaikinti Tarybos sprendimą Nr. 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo /* KOM/2009/0650 galutinis */





Briuselis, 2009.11.27 KOM(2009)650 galutinis Pasiūlymas TARYBOS SPRENDIMAS panaikinti Tarybos sprendimą Nr. 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo (pateikta Komisijos) AIŠKINAMASIS MEMORANDUMAS 2008 m. gruodžio 20 d. EB ir Gvinėja parafavo naują žuvininkystės sektoriaus partnerystės susitarimą ir protokolą, taikomus 2009 m. sausio 1 d.–2012 m. gruodžio 31 d. Protokolas laikinai taikomas nuo 2009 m. sausio 1 d., kaip numatyta susitarime pasikeičiant laiškais, patvirtintame 2009 m. gegužės 28 d. Tarybos sprendimu[1], kol bus priimtas Tarybos reglamento dėl Europos bendrijos ir Gvinėjos Respublikos žuvininkystės sektoriaus partnerystės susitarimo sudarymo pasiūlymas[2]. Tačiau po tragiškų 2009 m. rugsėjo 28 d. įvykių, kuomet vyriausybės pajėgos apšaudė protestuojančią minią ir dėl to žuvo daugiau kaip 150 žmonių, 2009 m. spalio 20 d. Komisija nusprendė pradėti reikiamas procedūras, kad būtų atšauktas Tarybos reglamento dėl minėto susitarimo sudarymo pasiūlymas, ir apie tai pranešė Europos Parlamentui bei Tarybai. Pasiūlymas sudaryti Europos bendrijos ir Gvinėjos Respublikos žuvininkystės sektoriaus partnerystės susitarimą atšauktas 2009 m. lapkričio 11 d. Komisijos sprendimu[3]. Pagal tarptautinę teisę Taryba Europos bendrijos vardu privalo Gvinėjos Respublikai pranešti apie ketinimą nesudaryti minėto susitarimo. Pagal Vienos konvencijos dėl tarptautinių sutarčių teisės 25 straipsnį laikinas sutarties taikymas yra nutraukiamas, jei šalis kitai šaliai, kuriai sutartis yra laikinai taikoma, praneša apie savo ketinimą netapti tos sutarties šalimi. Todėl Komisija siūlo Tarybai panaikinti Sprendimą Nr. 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo. Pasiūlymas TARYBOS SPRENDIMAS panaikinti Tarybos sprendimą Nr. 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi, atsižvelgdama į Komisijos pasiūlymą[4], kadangi: 1. Kaip numatyta šalių susitarime pasikeičiant laiškais, patvirtintame 2009 m. gegužės 28 d. Tarybos sprendimu[5], naujojo Europos bendrijos ir Gvinėjos Respublikos žuvininkystės sektoriaus partnerystės susitarimo, parafuoto 2008 m. gruodžio 20 d., protokolas laikinai taikomas nuo 2009 m. sausio 1 d., kol bus sudarytas Europos bendrijos ir Gvinėjos Respublikos žuvininkystės sektoriaus partnerystės susitarimas[6]. 2. Po tragiškų 2009 m. rugsėjo 28 d. įvykių[7], kuomet vyriausybės pajėgos apšaudė protestuojančią minią ir dėl to žuvo daugiau kaip 150 žmonių, Komisija nusprendė atšaukti Tarybos reglamento dėl pirmiau minėto žuvininkystės sektoriaus partnerystės susitarimo sudarymo pasiūlymą. 3. Todėl reikia panaikinti Tarybos sprendimą Nr. 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo, NUSPRENDĖ: Vienintelis straipsnis Tarybos sprendimas Nr. 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo panaikinamas. Priimta Briuselyje Tarybos vardu [1] 2009/473/EB, OL L 156, 2009 6 19. [2] COM (2009) 120 galutinis, 2009 3 12. [3] PV (2009) 1894, 2009 11 13, p. 16. [4] COM (2009) ... galutinis, ... . [5] 2009/473/EB, OL L 156, 2009 6 19. [6] COM (2009) 120 galutinis, 2009 3 12. [7] PV (2009) 1894, 2009 11 13, p. 16.